Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 520/10/3304	Nové Mesto nad Váhom, 13.2.2012
EEČ : 2-24-8-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Nové Mesto nad Váhom
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
Skutková veta:
Obvinený XXXXX porušením ustanovenia §16 ods. 1 zák. č. 8/2009 Z. z. o cestnej premávke zapríčinil dopravnú nehodu, ku ktorej došlo dňa 14. 4. 2010 v čase o 15,35 h tým, že XXXXX jazdil na svojom osobnom motorovom vozidle zn. XXXXX po ceste III/58120 v k. ú. Obce Lubina Hrnčiarové, časť Bariny, v smere od obce Lubina do Javoriny, kde počas prejazdu prudkou pravotočivou zákrutou, z dôvodu neprispôsobenia rýchosti jazdy k iným okolnostiam, ktoré možno predvídať, ľavou stranou vozidla zachytil o chodca XXXXX, nar. XXXXX kráčajúceho naprieč vozovky z ľavého okraja cesty, po čom chodec spadol na vozovku a vozidlo vošlo vpravo za okraj cesty do lesného porastu, pričom chodec XXXXX utrpel pri dopravnej nehode zlomeninu strednej až dolnej časti holennej kosti (píšťaly) vpravo, jednalo sa o špirálovú zlomeninu s posunom kostných úlomkov a zlomeninu pod hlavičkou II. priehlavkovej kosti pravej nohy, na čo bol dňa 14. 4. 2010 ošetrený v ambulancii úrazovej chirurgie Fakultnej nemocnice Trenčín a od dňa 17. 4. 2010 do 22. 4. 2010 hospitalizovaný na Oddelení úrazovej chirurgie Fakultnej nemocnice Trenčín, kedy bol prepustený do domáceho liečenia a následne dňa 16. 5. 2010 bol hospitalizovaný na Oddelení tuberkulóznych a pľúcnych chorôb Fakultnej nemocnice Trenčín, kde dňa 5. 6. 2010 v čase o 17,30 h zomrel, pričom bol počas celého liečenia obmedzený na bežnom spôsobe života a v danom prípade sa z medicínskeho hľadiska jedná o zranenie ťažké, následná smrť chodca XXXXX nenastala v príčinnej súvislosti so zraneniami vzniknutými pri dopravnej nehode zo dňa 14. 4. 2010,
p r e t o ž e

obvinený vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, s poškodeným si neuplatnili nárok na náhradu škody a vzhľadom na osobu obvineného s prihliadnutím na jeho
	Podľa § 216 ods. 2 Trestného poriadku určujem obvinenému XXXXX skúšobnú dobu v trvaní 24 mesiacov.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa Okresného riaditeľstva PZ Nové Mesto nad Váhom, Odbor justičnej a kriminálnej polície, oddelenie justičnej polície Nové Mesto nad Váhom sp. zn. ORP-429/JP-NM-2010   zo  dňa  28. 9. 2010  bolo  v zmysle  § 206 ods. 1 Trestného poriadku 
vznesené obvinenie XXXXX pre prečin ublíženia na zdraví podľa § 157 ods. 1, ods. 2 písm. a/ Trestného zákona a iné na skutkovom základe, uvedenom vo výrokovej časti tohto uznesenia.
	Obvinený sa k spáchaniu predmetného trestného činu v plnom rozsahu priznal a súhlasil aj s postupom v zmysle § 216 Trestného poriadku, vyhlásil, že spáchal skutok, za ktorý je stíhaný, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne.
	Poškodený XXXXX vyhlásil pred probačným a mediačným úradníkom Okresného súdu Nové Mesto nad Váhom, že si neuplatňuje náhradu škody voči obvinenému a poškodená Všeobecná zdravotná poisťovňa, a. s., náhradu škody nepožaduje, nakoľko bude uhradená z obvineného zmluvného poistenia zodpovednosti za škody spôsobené prevádzkou motorového vozidla.
	Skutkový stav je preukázaný výpoveďou samotného obvineného, výpoveďou  poškodeného XXXXX a svedka XXXXX, znaleckými posudkami z odboru zdravotníctvo a cestná doprava a listinnými dôkazmi, a to lekárskymi správami, úradnými záznamami príslušníkov PZ, zápisnicou z obhliadky miesta dopravnej nehody.
	Podľa § 216 ods. 1 písm. a/. písm. c/ Trestného poriadku môže v konaní o prečine, za ktorý zákon ustanovuje trest odňatia slobody neprevyšujúci päť rokov, prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený súhlasil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Obvinený XXXXX doposiaľ nebol súdne trestaný ani prejednávaný pre spáchanie priestupku.
	Zvážením všetkých skutkových zistení som dospela k záveru, že v predmetnej veci boli splnené všetky podmienky, uvedené v § 216 ods. 1 písm. a/, c/ Trestného poriadku, a preto som trestné stíhanie proti obvinenému XXXXX podmienečne zastavila.
	Obvinenému som určila skúšobnú dobu vo výmere 24 mesiacov, počas ktorej budem zisťovať, či obvinený vedie riadny život a nedopustil sa žiadnej činnosti, ktorou by porušil právny poriadok a ďalšie základné normy občianskej spoločnosti.
	Vzhľadom k uvedeným skutočnostiam som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Zeleňáková
prokurátorka